CELEX: 32015D0749
Language: lt
Date: 2015-05-07 00:00:00
Title: 2015 m. gegužės 7 d. Komisijos įgyvendinimo sprendimas (ES) 2015/749, kuriuo panaikinamas Sprendimas 2007/410/EB dėl priemonių užkirsti kelią bulvių gumbų verpstiškumo viruso įvežimui į Bendriją ir išplitimui joje (pranešta dokumentu Nr. C(2015) 3023)

12.5.2015   
            
            
               LT
            
            
               Europos Sąjungos oficialusis leidinys
            
            
               L 119/25
            
         KOMISIJOS ĮGYVENDINIMO SPRENDIMAS (ES) 2015/749
   2015 m. gegužės 7 d.
   kuriuo panaikinamas Sprendimas 2007/410/EB dėl priemonių užkirsti kelią bulvių gumbų verpstiškumo viruso įvežimui į Bendriją ir išplitimui joje
   
      
         (pranešta dokumentu Nr. C(2015) 3023)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
   kadangi:
   
               (1)
            
            
               nepaisant Komisijos sprendimu 2007/410/EB (2) nustatytų priemonių, bulvių gumbų verpstiškumo viroidas yra išplitęs Sąjungoje ant augalų, kuriems taikomas minėtas sprendimas (toliau – nurodytieji augalai); tai paaiškėjo valstybėms narėms pagal tą patį sprendimą atlikus oficialias apklausas;
            
         
               (2)
            
            
               vis dėlto nuo Sprendimo 2007/410/EB įsigaliojimo dienos ant nurodytųjų augalų nepastebėta jokių bulvių gumbų verpstiškumo viroido simptomų ir, Europos maisto saugos tarnybos nuomone (3), Pospiviroidae šeimos viroidų poveikis šiems augalams turėtų būti labai nedidelis. Be to, ant nurodytųjų augalų esantis organizmas Sąjungoje neišplito ant kitų augalų nei nurodytieji;
            
         
               (3)
            
            
               todėl daroma išvada, kad Sprendime 2007/410/EB nustatytos priemonės nėra tinkamos siekiant užkirsti kelią bulvių gumbų verpstiškumo viroido plitimui Sąjungoje ant nurodytųjų augalų ir kad nėra fitosanitarinės rizikos, kuria būtų galima pagrįsti tokias priemones;
            
         
               (4)
            
            
               todėl Sprendimas 2007/410/EB turėtų būti panaikintas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2007/410/EB panaikinamas.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. gegužės 7 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2007 m. birželio 12 d. Komisijos sprendimas 2007/410/EB dėl priemonių užkirsti kelią bulvių gumbų verpstiškumo viruso įvežimui į Bendriją ir išplitimui joje (OL L 155, 2007 6 15, p. 71).
   
      (3)  EFSA Scientific Opinion on the assessment of the risk of solanaceous pospiviroids for the ES territory and the identification and evaluation of risk management options 1 EFSA Journal 2011;9(8):2330.